text: রয়েল মিডিয়া কলেজ বাংলাদেশের ময়মনসিংহ জেলাশহরে অবস্থিত একটি উচ্চমাধ্যমিক বেসরকারি শিক্ষা প্রতিষ্ঠান।
  
  অবস্থান
  ময়মনসিংহ জেলা জজ আদালতের বিপরীত পাশে কলেজের অবস্থান। এর একপাশে মহিলা টিচার্স ট্রেনিং কলেজ এবং অন্যপাশে পুরুষ টিচার্স ট্রেনিং কলেজ ও সেন্ট ক্রিসেন্ট স্কুল অবস্থিত। তবে কাগুজেভাবে জায়গাটি বাতির কল নামে পরিচিত এবং গঙ্গাদাস গুহ রোডের প্রশাখা রাস্তায় অবস্থিত।
  
  ইতিহাস
  প্রাথমিক দিকে এটি ছিল একটি কোচিং সেন্টার বা অনাবশ্যক সম্পূরক শিক্ষাকেন্দ্র। যা প্রতিষ্ঠিত হয়েছিল মূলত ঈশা খান রাজ ও তার সহকর্মীদের উদ্যোগে এবং তখন এর নাম ছিল মিডিয়া কোচিং সেন্টার। পরবর্তীকালে শহরে মানসম্মত শিক্ষার প্রয়োজনীয়তা অনুভব করে কোচিং সেন্টারটিকে একটি কলেজে রূপান্তর করা হয়।
  
  অনুষদ ও বিভাগ
  
  বিজ্ঞান বিভাগ
  ব্যবসায় শিক্ষা বিভাগ
  মানবিক বিভাগ
  
  সফলতা ও অর্জন
   ২০১৬ সালে ১২৯জন এ+ (A+)
   পাশের হার ৯৮.২ শতাংশ 
   সর্বোচ্চসংখ্যক শিক্ষার্থী (২০০০+)
  
  গ্রন্থাগার
  কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।
  
  গবেষণাগার
  রসায়ন ১টি
  জীববিদ্যা ১টি
  উচ্চতর গণিত ১টি
  পদার্থবিদ্যা ১টি
  
  ছাত্রাবাস
  আবাসিক শিক্ষার্থীদের থাকার জন্য মনোরম পরিবেশে একটি ছাত্রাবাস রয়েছে।
  
  সহশিক্ষা কার্যক্রম
  লেখাপড়ার পাশাপাশি রয়েল মিডিয়া কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।
  
  ক্লাবসমূহ
  পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। যেমন-
  দি রয়েল স্টুডেন্স কমিউনিটি
  
  পোশাক
  
  ছাত্র  
  প্যান্ট : ধূসর
  শার্ট : সাদা (হাফ/ফুল)
  বেল্ট : কালো 
  জুতা : কালো
  ছাত্রী 
  সালোয়ার : সাদা
  কামিজ : ধূসর
  ওড়না : লাল
  বেল্ট : ধূসর
  
  তথ্যসূত্র
  
  বহিঃসংযোগ
  
  বিষয়শ্রেণী:ময়মনসিংহ জেলার কলেজ
  বিষয়শ্রেণী:২০০৫-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০০৫-এ বাংলাদেশে প্রতিষ্ঠিত
title: রয়েল মিডিয়া কলেজ, ময়মনসিংহ